OpenLLM-France/wikimedia huggingface dataset:
# Lee Zii Jia

Lee Zii Jia (txinera sinplifikatuz: 李梓嘉; pinyinez: Lǐ Zǐjiā; Alor Setar, Kedah, 1998ko martxoaren 29a) badmintoneko jokalari malaysiarra da. Bere talkagatik ezaguna, bereziki bere atzeko talka, zalutasun fisikoa, abiadura eta erreflexuak direla eta, egungo belaunaldian gizonezkoen banakako kategorian jokalari onenetakotzat jotzen da. 2019ko SEA Jokoetan gizonezkoen urrezko domina lortu zuen eta 2021eko All England Open txapelketan bere lehen BWF Super 1000 txapelketa irabazi zuen. Lee gizonezkoetan Asiako txapelduna da, 2022an Badmintoneko Asiako Txapelketan titulua irabazita. 2024ko Udako Olinpiar Jokoetan brontzezko domina bat irabazi zuen Lakshya Sen jokalari indiarra 13-21, 21-16 eta 21-11ko puntuazioarekin garaitu ondoren, Datuk Rashid Sidek eta Datuk Wei Lee Chong Wei jokalarien ondoren Malaysiako gizonezkoen hirugarren bakarkako jokalaria bihurtuz Olinpiar Jokoetan domina bat irabazten.

## Kirol lorpenak

Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Banaka |

## Erreferentziak

* ↑ Lee Zii Jia. Badminton World Federation.
* ↑ The Making of a Champion. Smash Racket Pro.
* ↑ Malaysia's Lee Zii Jia lifts 2021 All England title after defeating Denmark's Viktor Axelsen. 21 March 2021.

## Kanpo estekak

* Datuak: Q27787877
* Multimedia: Lee Zii Jia / Q27787877
# Lee Westwood

Lee John Westwood (Worksop, 1973ko apirilaren 24a) ingeles golfaria da. Bost kontinentetan txapelketak irabazi dituen jokalarietako gutxi batzuetako bat da, tartean European Tour eta PGA Tourrekoak. 2010ean Tiger Woodsen agintaldia amaiarazi eta hogeita bi astez munduko sailkapenaren gailurrean izan zen.
* Datuak: Q585894
* Multimedia: Lee Westwood / Q585894
# Lee Wan-koo

Lee Wan-koo (Hangul: 이완구; Hanja: 李完九; Cheongyang konderria, Hego Chungcheong, 1950eko uztailaren 16a - Seul, 2021eko urriaren 14a) hegokorear politikaria izan zen. Hego Koreako lehen ministroa izan zen 2015ko otsailetik apirilera.
Funtzionario gisa lan egin zuen Finantza Ministerioan eta Polizia Agentzia Nazionalean. 1982 eta 1984 artean Michigango Estatu Unibertsitatean ikasi zuen eta 1986tik 1989ra Los Angeleseko Kontsulatuan kontsul izan zen.
1995ean Alderdi Liberal Demokratikoan sartu zen eta 1996an diputatu hautatu zuten. 2006tik 2009ra Hego Chungcheong probintziako gobernadorea izan zen. 2015eko urtarrilaren 23an lehen ministro izendatu zuten, baina apirilaren 27an dimisioa eman zuen, ustelkeria egotzita.
# Lee Teng-hui

Lee Teng-hui (Sanzhi, 1923ko urtarrilaren 15a - Taipei, 2020ko uztailaren 30a) Taiwango 4. presidentea izan zen. Japoniak okupatutako Taiwanen jaio zen. Bigarren Mundu Gerran japoniar armadako kide izan zen eta Kyotoko Unibertsitatean lizentziatu zen. Ondoren Estatu Batuetan ere ikasi zuen eta 1961ean kristautasunera bihurtu.
Taiwanera itzulitakoan, hainbat kargu politiko izan zituen (Taipeiko alkatea, Taiwango Probintziako gobernadorea, ministroa). Chiang Chin-kuo presidenteak 1984an presidenteorde izendatu zuen. Chiang 1988an hil zen eta Lee presidente bihurtu zen. Eskaera demokratikoa onartu eta 1996an, hauteskunde libreak antolatu zituen. Demokratikoki aukeratutako lehen presidentea eta Taiwanen jaiotako lehena izan zen. Taiwanen independentziaren eta japonieraren aldekoa izan zen.
* Datuak: Q315528
* Multimedia: Lee Teng-hui / Q315528
# Lise Østergaard

Anna Elisabeth "Lise" Østergaard (1924ko azaroaren 18 – 1996ko martxoaren 19) Danimarkako psikologo eta politikaria izan zen, alderdi sozialdemokratako kidea. Anker Jørgensenen gobernuan ministro izan zen, lehenengo ardurarik gabe, ondoren kultura ministro (1980-1982). Psikologi gisa, Kopenhagengo Rigshospitaletko zuzendaria izan zen, eta Kopenhageko Unibertsitatean psikologia klinikoko lehenengo emakume irakaslea (1963). 1980ko hamarkadaren amaieran, politika utzi zuenean, unibertsitatean jarraitu zuen.

## Kanpo estekak

* Datuak: Q4991173
* Multimedia: Lise Østergaard / Q4991173
# Liseberg

Liseberg Goteborgen (Suedia) dagoen jolas-parkea da. 1923an zabaldu zituen ateak. Eskandinaviako jolas-parke bisitatuenetako bat da, urtero hiru milioi bisitari inguru erakartzen baititu. Besteak beste, Balder zurezko errusiar mendia nabarmena da; bi aldiz (2003 eta 2005) munduko zurezko errusiar mendirik onena izendatu dute nazioarteko inkesta handi baten ondorioz. Forbes aldizkariak munduko hamar jolas-parke garrantzitsuenetakotzat ere hautatu du parkea (2005).
Udako denboraldiaz gain, urria eta abendua bitartean ere zabalik egoten da parkea, baina atrakzio gutxiago egiten dira. Halloween garaian, hainbat terrore-etxe eta Eguberrietako azoka izaten dira, Suediako sukaldaritza tradizionalarekin (adibidez, ardo beroa) eta zenbait espezialitaterekin (adibidez, döner kebab, elur-oreinez egina).

## Erreferentziak

* ↑ O'Yeah, Zac. (8 March 2019). «Gothenburg: A City Built on Rock 'n' Roll» natgeotraveller.in (National Geographic Traveller India).
* ↑ Lisebergs årsredovisning 2018. Liseberg.se.
* ↑ Wood Roller Coaster Poll Results 2005
* ↑ Forbes.com

## Kanpo estekak

* Datuak: Q1413270
* Multimedia: Liseberg / Q1413270
# Liscomb (Iowa)

Liscomb Iowako hiri bat da. Marshall konderrian kokatua dago. 2010ean 301 biztanle zituen, 2,55 kilometro koadrotan banatuta.

## Ikus, gainera

* Marshall konderria

## Kanpo estekak

* Datuak: Q1930446
# Liscomb udalerria, Marshall konderria

Liscomb udalerria Ameriketako Estatu Batuetako Iowa estatuko udalerri bat da, Marshall konderrian. Azken zentsuaren arabera 294 biztanle zituen.

## Ekonomia

2020ko zentsuaren arabera, Liscomb udalerriak 161 etxebizitza zeuden. Per capita diru-sarrerak 62.825 estatubatuar dolar ziren.

## Kanpo estekak

* Datuak: Q515656
# Lise Malinovsky

Lise Malinovsky (1957) margolari daniarra da. Bere lehen lan koloretsu eta abstraktuak maisu klasiko ezagunen parafrasiak dira. Haren ondorengo lanak heriotza eta sentsualitatea bezalako gaiak jorratzen ditu, askotan animalien edo intsektuen irudiekin.

## Biografia

1957ko otsailaren 25ean jaio zen, eta Jørgen Olivarius Olsen eta Ruth Malinovskiren alaba da. Kopenhageko Arte Apaingarrien Eskolan (1974-76) ehun-diseinuari buruzko hasierako sarrera egin ondoren, Arte Ederren Danimarkako Errege Akademian ikasi zuen, Stig Brøgger-en eta Robert Jacobsen-en bidez, eta 1985ean graduatu zen.
Nahiz eta Danimarkako pintoreen gazte-belaunaldi basatiaren garaikidea izan, Malinovskyk interes handiagoa zuen maisu handien teknikak bereganatzeko joera berri bati lotzeko baino. Bere hasierako lanak Rembrandt, Philippe de Champagne eta Édouard Maneten parafrasiak biltzen ditu. Pintura handi eta aberatsek zentzumenak erakartzen dituzte, sentimenduak eta ametsak irudikatuz. Bere lanetan iruzurgileen, aztoratzaileen eta maitaleen irudiak ere sartzen dira, baita XVI. mendeko holandarren bizitzetan inspiratutako lore-pinturak ere. Espainian egindako egonaldi batek zezenketen izuak margotzeko inspirazioa eman zion, baina Goyak ere eragin handia izan zuen, berak adierazi nahi zituen kontraesan emozional berak erakutsi baitzituen.
Berrikiago, Malinovskyk parafraseatu zituen Edvard Munch-en zenbait lan, Henrik Gerner-en galerian 2013an ikusgai.
Malinovskyk lehen aldiz erakutsi zuen Charlottenborgen 1982an. Orduz geroztik, Danimarkan, Frantzian, Norvegian, Alemanian, New Yorken eta Mexikon erakutsi du.

## Erreferentziak

* ↑ (Danieraz) Grut, Ulla. Lise Malinovsky. Kunstindeks Danmark & Weilbachs Kunstnerleksikon.
* 1 2 (Danieraz) Grut, Ulla. Lise Malinovsky. Kunstindeks Danmark & Weilbachs Kunstnerleksikon.Grut, Ulla. "Lise Malinovsky" (in Danish). Kunstindeks Danmark & Weilbachs Kunstnerleksikon. Retrieved 25 March 2016.
* ↑ Lise Malinovsky - Munch paraphrases. .
* ↑ Lise Malinovsky - Munch paraphrases. ."Lise Malinovsky - Munch paraphrases".

## Kanpo estekak

* Malinovsky Brølende Kronhjort-en pintura handia (Roaring Stag, 2004) Kunsteko Statens Museoan
* Datuak: Q4965129
# Lise-Lotte Djerf

Lise-Lotte Djerf (Huskvarna, 1963ko martxoaren 17a) arkularia da. Suedia ordezkatu zuen 1992ko Udako Olinpiar Jokoetan.

## Erreferentziak

* ↑ Lise-Lotte Djerf
* ↑ Lise-Lotte ANDERSSON-DJERF

## Kanpo estekak

* Datuak: Q89042810
# Lota jauregia

Lota jauregia (frantsez Château Lota) Lapurdiko Uztaritze herrian dago. Bernard Duhart eta Dominique-Rosalie Ainciondo senar-emazteek eraikiarazi zuten, 1873tik 1879ra. Uztaritzeko herriko etxearen jabetzan da 1979az geroztik.

## Jatorria eta eraikuntza

Lota jauregia 1873tik 1879ra bitarte izan zen eraikia, Uztaritzeko herriaren gunean. Bernard (Baptiste ere deitua) Duhart eta Dominique-Rosalie Ainciondo senar-emazteek eraikiarazi zuten. Sortzez uztariztarra izanik, Bernard Duhartek janari eta edari alkoholdunen esportazioko enpresa bat ezarri zuen, 1860an, Lotan (Txile), Pierre eta Charles bi anaiekin batera, Casa Duhart Hermanos.
Txilen bildutako aberastasunekin, sorterrira itzultzeko zenean, jauregi hau eraikiarazi zuen, Frantzian garai hartan nagusi zen bigarren inperioaren estilora, Ameriketan izandako arrakastaren lekuko izan zedin. Familiaren jatorrizko etxeak zeuzkan lur sailetan egin zuen jauregia. Eraikinaren arkitektoa nor izan zen ez da ezaguna. Bernard Duhart ez zen luzaroan bizi izan jauregian, 1879ko urtarrilaren 14an hil baitzen.
Eraikinak lauki baten oinplanoa dauka, lau solairuko garaieraz. Dekorazio neogotikoa nabarmentzen da, bereziki ekialdera begiratzen duen aitzindegi nagusian. Dorre batek hartzen du eraikinaren erdigunea, mendebaldeko aitzindegian bereziki nabarmentzen dena.
Barnean, egun oraindik gordetzen dira jatorrizko dekorazioaren elementu batzuk: ate-leihoetako zurajea, zelligeak, zoladuren zurajea, tximiniak eta abar.
Frantziako monumentu historikoen zerrendan sartu zuten 2013an.

## Erabilera

Jauregia Duhart familiaren jabetzapean egon zen, 1936an saldua izan zen arte. 1954an, haurren babes elkarte batek erosi eta 25 bat urtez erabili zuen xede horrekin, herriko etxeak bere ondarean sartu zuen arte, 1979an.
1990az geroztik, Euskal Kultur Erakundeak du egoitza Lota jauregian. Baita ere, bertan izan zuen egoitza, 2012ra bitarte, Ikas euskal pedagogia zerbitzuak.

## Bibliografia

* Esteban, Mendi (2012) Histoire du Château Lota. Uztaritzeko herriko etxearen aginduz landutako txostena, 2012ko urtarrilean.

## Erreferentziak

* 1 2 «Lota Jauregia» EKE (Noiz kontsultatua: 2021-04-05).
* ↑ (Frantsesez) Duhart, Michel. (2018). Le château Lota à Ustaritz. , 1 min 52 s or. (Noiz kontsultatua: 2021-04-05).
* 1 2 3 Isabelle Barbaza (2012) «Le château Lota classé au patrimoine», Sud-Ouest egunkaria, 2012-03-20.
* ↑ «Château Lota à Ustaritz - PA64000082 - Monumentum» monumentum.fr (Noiz kontsultatua: 2021-04-05).
* ↑ «Château Lota» www.pop.culture.gouv.fr (Noiz kontsultatua: 2021-04-05).
* ↑ «Euskal kultur erakundeak 20 urte (1990 - 2010)» EKE (Noiz kontsultatua: 2021-04-05).

## Ikus, gainera

* Euskal Kultur Erakundea.
* Ikas.

## Kanpo estekak

* Bideo elkarrizketa Michel Duhart uztariztar historialariarekin, Lota jauregiaz. (Frantsesez)
* Euskal Kultur Erakundearen webgunea (Gaztelaniaz) (Ingelesez) (Frantsesez)
* Datuak: Q12262614
* Multimedia: Château Lota / Q12262614
# Lot eta Garona

Lot eta Garona (okzitanieraz: Òlt e Garona, ɔt e ɡarɔno ahoskatua; frantsesez: Lot-et-Garonne, lɔt‿e ɡaʁɔn ahoskatua) Frantziako 47. departamendua da, Akitania Berria eskualdean. Okzitaniako lurraldea ere bada.

## Historia

Lot eta Garona 1790eko martxoaren 4an sorturiko jatorrizko laurogeita hiru departamenduetako bat izan zen. Bere barnean Guiena eta Gaskoinia eskualde historikoen zenbait lurralde zituen, batez ere antzinako Agenais konderria.

## Geografia

Lot-et-Garonne egun Akitania Berria eskualdean dago. Mugakide hauek ditu: Lot, Tarn eta Garona, Gers, Landak, Gironda eta Dordoina. Lot eta Garona ibaiek zeharkatzen dute departamendua, hortik izena.
Iparraldean kareharrizko muinoak ditu. Lot eta Garona ibaien artean, haran askok osaturiko ordoki bat dago. Mendebaldean, Landetako basoa dago, batik bat itsas pinuz biltzen dituena. Basoa eta Agen artean, muinoz beteriko Albret eskualdea dago.

## Demografia

Bilakaera demografikoa (erroldatutako biztanleria) :
| 1801 | 1831 | 1841 | 1851 | 1856 | 1861 | 1866 |
| 298 940 | 346 885 | 347 073 | 346 260 | 341 345 | 340 041 | 332 065 |
| 1872 | 1876 | 1881 | 1886 | 1891 | 1896 | 1901 |
| 319 289 | 316 920 | 312 081 | 307 437 | 295 360 | 286 377 | 278 740 |
| 1906 | 1911 | 1921 | 1926 | 1931 | 1936 | 1946 |
| 274 610 | 268 083 | 239 972 | 246 609 | 247 500 | 252 761 | 265 449 |
| 1954 | 1962 | 1968 | 1975 | 1982 | 1990 | 1999 |
| 265 549 | 275 028 | 290 592 | 292 616 | 298 522 | 305 989 | 305 380 |
Oharra: 1808ko azaroaren 4an Tarn eta Garona departamendua sortu zenean, Lot eta Garonak honako kantonamenduak utzi zizkion: Auvillar, Montaigu-de-Quercy eta Valence.
1999ko erroldaren arabera, hona hemen departamenduko hiri nagusiak:
* Agen: 30 170 biztanle; 69 488 aglomerazioan.
* Villeneuve-sur-Lot: 22.782 biztanle; 41 953 aglomerazioan.
* Marmande: 16 770 biztanle; 23 727 aglomerazioan.

## Ekonomia

Ekonomia jarduera nagusiak nekazaritza (garia, artoa, bazkarako landareak, tabakoa, fruitu arbolak, ardi eta behi azienda) eta industria (janari industria, tabakogintza, metalurgia txikiak, mekanika, zurgintza, larrugintza) dira.
Hiri turistiko nagusiak honakoak dira:
* Agen
* Marmande
* Villeneuve-sur-Lot
* Duras
* Nérac
* Monflanquin

## Erreferentziak

* ↑ 36. araua. Euskaltzaindia (Noiz kontsultatua: 2020-07-07).
* ↑ Lur entziklopedietatik hartua.

## Ikus, gainera

* Zerrenda:Lot eta Garona departamenduko udalerriak

## Kanpo estekak

* Datuak: Q12578
* Multimedia: Lot-et-Garonne / Q12578
# Lot et Truyère kantonamendua

Lot et Truyère kantonamendua Frantziako kantonamendu bat da. Aveyron departamenduan dago, Okzitania (eskualdea) eskualdean. Guztira 14 udalerri ditu eta Espalion da bere hiriburua.

## Kanpo estekak

* Datuak: Q16535710
# Lota (Txile)

Lota Txileko erdialdeko komuna eta hiri bat da. Biobío eskualdeko Concepción probintzian kokatuta dago. 2002ko erroldan, 49.089 biztanle zituen.

## Toponimia

Lota hitzak Mapudungunez baserri txikia esan nahi du.

## Kanpo estekak

* (Gaztelaniaz) Lotako udalaren webgunea.
* Datuak: Q16911
* Multimedia: Lota, Chile / Q16911
# Lotan

Lotan (ugariteraz: 𐎍𐎚𐎐‎, -ltn, Lôtān, Litan, edo Litānu transliteratuta, "kiribilduta" esan nahi duena) Yam itsasoaren jainkoaren zerbitzaria den itsas-suge bat da. Hadad-Ba'al ekaitzen jainkoak garaitzen du Baalen Zikloan. Lotanen kondaira Têmtum sugearen kondairatik eratorria dela ematen du, Siriako izkribuetan K.a. XVIII-XVI. mendeetan datatuta. Kondaira berbera aurkitzen da Yahwehk bere eskuekin Leviatan itsas-mustroa garaitzen duenean, Bibliako Joben Liburuan eta Is 27:1 bertsetetan aipatzen dena. Lamberten arabera, Isaiasen bertseta zuzenean kopiatua dago Ugaritar testu batetik, hizkuntza horretako bṯn ("sugea") eta hebreerazko nḥš ("sugea") egoki itzulita.
Lotan (ltn) "kiribilduta" esan nahi duen adjektibo bat da, hemen izen propio gisa erabilia; izaki berberak beste hainbat izen posible ditu, adibidez "ihez egindako sugea" (bṯn brḥ) eta agian "suge mugikorra" (bṯn ʿqltn) eta "zazpi burudun boteretsua" (šlyṭ d.šbʿt rašm).
Hadad Lotan hitzen duen mitoa, Yahwehek Leviatan garaitzen duenekoa eta Mardukek Tiamat garaitzen duenekoa Antzinako Ekialde Hurbileko mitologietan garatutako mito errepikaria da, chaoskampf deitzen den mitemaren erakusgarri. Berbera ikus daiteke Zeusek Tifon hiltzen duenean greziar mitologian, Thorrek Jörmungandr garaitzen duenean Edda Poetikoan, edo Indrak Vritra gainditzen duenean. Ongia eta gaizkiaren arteko borroka, iluntasuna argitasunaren aurka edo natura eta munstroak garaitzearen adibide dira. Euskal Herrian Mikel goiaingeruak garaitzen du Herensuge, adibidez Teodosio Goñikoaren kondairan.

## Erreferentziak

* ↑ (Ingelesez) Toorn, Karel van der; Becking, Bob; Horst, Pieter Willem van der. (1999). Dictionary of Deities and Demons in the Bible. Wm. B. Eerdmans Publishing ISBN 978-0-8028-2491-2. (Noiz kontsultatua: 2023-04-01).
* ↑ (Ingelesez) Barker, William D.. (2014-11-19). Isaiah's Kingship Polemic: An Exegetical Study in Isaiah 24-27. Mohr Siebeck ISBN 978-3-16-153347-1. (Noiz kontsultatua: 2023-04-01).
* ↑ (Ingelesez) Toorn, Karel van der; Becking, Bob; Horst, Pieter Willem van der. (1999). Dictionary of Deities and Demons in the Bible. Wm. B. Eerdmans Publishing ISBN 978-0-8028-2491-2. (Noiz kontsultatua: 2023-04-01).
* ↑ Baumgarten, Albert I.. (1981). The Phoenician history of Philo of Byblos : a commentary. E.J. Brill ISBN 90-04-06369-2. PMC 8016911. (Noiz kontsultatua: 2023-04-01).
* ↑ Ogden, Daniel. (2013). Drakōn : dragon myth and serpent cult in the Greek and Roman worlds. (First edition. argitaraldia) ISBN 978-0-19-955732-5. PMC 795759766. (Noiz kontsultatua: 2023-04-01).
* ↑ (Ingelesez) «Indra | Indian deity | Britannica» www.britannica.com (Noiz kontsultatua: 2023-04-01).

## Kanpo estekak

* Datuak: Q5196063
# Lot eta bere alabak (Orazio Gentileschi)

Lot eta bere alabak Orazio Gentileschik 1628an egindako margolana da.
George Villiers Buckinghamgo dukeak gonbidatua, Gentileschi Ingalaterrara joan zen urte hartan. Bertan Karlos I.arentzat Biblian oinarrituriko zenbait margolan handi egin zituen, tartean honakoa.
Margolanean Hasieraren istorio bat azaltzen da, Lot eta bere alabena hain zuzen ere:
| « | Behin batez, alaba zaharrenak gazteenari esan zion: «Gure aita zaharra dun eta hemen inguruan ez zegon ezkontzeko gizonezkorik, lurralde guztian egin ohi den bezala. Goazeman; mozkor dezagun aita eta etzan gaitezen berarekin; horrela, izango dinagu semerik geure aitarengandik». Hala, gau hartan bertan mozkortu zuten aita eta beronekin etzan zen alaba zaharrena; Lot ez zen ohartu alaba noiz etzan eta noiz jaiki zen. Biharamunean, alaba zaharrenak gazteenari esan zion: «Bart ni egon naun aitarekin. Mozkor dezagun berriro eta gaur gauean hi joango haiz harekin etzatera; horrela, biok izango dizkinagu semeak geure aitarengandik». | » |
| —Has 19:31-34 |||
Gentileschik aurretik gai honi buruzko beste margolan bat egina zuen, 1621ekoa eta Thyssen-Bornemisza Museoan dagoena. Honakoa Bilboko Arte Eder Museoaren artelan nagusienetariko bat da.

## Erreferentziak

* ↑ Orazio Gentileschi en la corte de Carlos I. in: Katalogoa. Bilbo: Bilboko Arte Eder Museoa.
* ↑ Sánchez-Lassa de los Santos, Ana. (1991). «"Lot y sus hijas" de Orazio Gentileschi: su restauración» Anuario del Museo de Bellas Artes de Bilbao (Bilbo) (1991): 33-48..

## Kanpo estekak

* Datuak: Q18688278
* Multimedia: Lot and his daughters, by Orazio Gentileschi (Bilbao Fine Arts Museum) / Q18688278
# Lot eta bere alabak (Vouet)

Lot eta bere alabak Simon Vouet margolari frantsesaren margolana 1633an egina. Estrasburgoko Arte Ederren Museoan erakusten da gaur egun.

## Deskribapena

Koadroak Bibliako kontakizuna islatzen du, non, Jainkoak Sodoma suntsitu ondoren, Lot eta bere alabak kobazulo batean babestu ziren. Emakumeak, seme-alabarik ez zutelakoan, aita mozkortu zuten eta intzestua egiten zuten berarekin, gauero bat, azkenean biak haurdun geratuz. Gaia, Erdi Aroan lotsagarritzat joa, ez zen esplizituki irudikatu, baina Errenazimentutik aurrera islatuenetako bat izatera iritsi zen, artistei erotismo-maila desberdinak aplikatzeko ematen zien aukeragatik. Gaia erabili zituzten arteko margolariak hauek zeuden: Lucas van Leyden, Francesco Furini, Tintoretto edo Artemisia Gentileschi.

## Erreferentziak

* ↑ https://www.biblegateway.com/passage/?search=Genesis+19%3A30-38&version=DHH
* ↑ V. V. A. A. (2010). Mitología clásica e iconografía cristiana. R. Areces. ISBN 978-84-8004-942-9.

## Ikus, gainera

* Orazio Gentileschiren Lot eta bere alabak

## Kanpo estekak

* Datuak: Q5981363
* Multimedia: Lot and His Daughters (Vouet) / Q5981363
# Lotailu (argipena)

Lotailu hitzak adiera zenbait ditu:
* medikuntzan, lotailu edo lotura, gorputzaren atal bat babesteko oihala;
* biologian, lotailua, artikulazio batean hezurrak lotzen dituen ehun koektibozko zerrenda.
# Luizinho Vieira

Luiz Henrique Vieira, Luizinho Vieira (1972ko otsailaren 4a - ) Brasilgo futbolari ohia da.
Hainbat futbol taldetan jokatu du, esaterako Gamba Osaka.

## Kanpo estekak

* (Japonieraz) J.League Data Site
* Datuak: Q1825686
# Lujándarren etxea eta dorrea

Lujándarren etxea eta dorrea, gaztelaniaz: La casa y torre de los Lujanes, Espainiako Madril hiriburuko La Villako plazan dagoen eraikin multzo bat da, hiriburuko eraikin antzinakoenetakoak dira.
Etxea eta dorrea garai banatakoa da, dorrea XV. mendearen hasierakoa da eta etxea mende horren amaierakoa. Gonzalo García de Ocaña, Erresumako kontatzaile nagusiaren bizilekua izan zen, Pedro Luján, erregearen ganberazainak, 181.000 maravedien truk erosi zuen arte.
Gaur egun Zientzia Moral eta Politiken Errege Akademiaren egoitza da.
* Datuak: Q5642149
* Multimedia: Casa y Torre de los Lujanes / Q5642149
# Luizi-Călugăra

Luizi-Călugăra Errumaniako udalerri bat da, Bacău konderrian. 4.802 biztanle ditu, 31,63 kilometro koadroko azaleran banatuta.

## Herriak

Udalerrian honako herriak daude:
Luizi-Călugăra $^{(en)}$ Osebiți $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1091647
# Luiziana

Luiziana Brasilgo udalerri bat da, Paraná estatuan kokatua. 6.690 biztanle ditu 908,601 km²ko eremuan.

## Ikus, gainera

* Paraná

## Kanpo estekak

* Datuak: Q1804169
* Multimedia: Luiziana / Q1804169
# Luiziânia

Luiziânia Brasilgo udalerri bat da, São Pauloko estatuan kokatua. 5.511 biztanle ditu 166,576 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1761054
* Multimedia: Luiziânia / Q1761054
# Luiza Saidiyeva

Luiza Saidiyeva (Shimkent, 1994ko martxoaren 17a) arkularia da. Kazakhstan ordezkatu zuen 2016ko Udako Olinpiar Jokoetan.

## Erreferentziak

* ↑ Luiza Saidiyeva
* ↑ Luiza SAIDIYEVA

## Kanpo estekak

* Datuak: Q21066934
# Lujiazui

Lujiazui (txinera sinplifikatuz: 陆家嘴; txinera tradizionalez: 陸家嘴; pinyineraz: Lùjiāzuǐ), Shanghai hiriko gune ekonomiko garrantzitsua da. 1990eko hamarkadaren amaieran sortu zuen gobernuak Shanghaiko Pudong Barrutiaren hegoaldean, Bundaren aurrez aurre eta Huangpu ibaiaren ondoan.

## Kokapena

Lujiazuik 31,78 kilometro koadroko azalera dauka eta mundu osoko finantza barruti guztiek bezala, eraikuntza gehienak bulego eraikinak dira. Gunearen iparraldean badira oraindik etxe zaharrak, baina pixkanaka eraikuntza hauek eraitsi eta eraikin berriak altxatzearekin batera, desagertu egingo dira.
Bulego dorreez gain, etxebizitza egitasmo handiak daude, "Tomson Riviera Apartments" delakoa esaterako.

## Historia

1980ko hamarkadara arte, Lujiazuin ontziolak, etxebizitza zaharrak eta mota desberdineko lantegiak baino ez zeuden. Baina hamarkada hartan, gunea eraberritu eta bulego barruti berri bat eraikitzeko lanak hasi ziren.

## Ondasun nabarmenak

* Jin Mao Dorrea
* Sortaldeko Perla dorrea
* Shanghai World Financial Center

## Ikus, gainera

* Shanghairen banaketa administratiboa

## Kanpo estekak

* (Ingelesez) Gunea 1980tik zenbat aldatu den erakusten duten argazkiak.
* Datuak: Q1074628
* Multimedia: Pudong Lujiazui / Q1074628
# Lur azpi

    Artikuku hau lurrazalaren azpian dauden eremuei buruzkoa da. Lurzoruaren azpian dagoen geruzei buruz jakiteko, ikus Harri ama, Substratu (geologia), Lurzoruko horizonte.
    Lurrazalaren azpian dauden geruzei buruz jakiteko, ikus Lurraren egitura.
Lur azpi, lurpe edo zorupea, geotekniaren, ingeniaritzaren eta meatzaritzaren ikuspuntutik, lurrazalaren azpian dauden eremu eta geruzak dira, bereziki eremu horiek irisgarriak direnean, ustiapenerako edo bestelako lanak egiteko.

## Kanpo estekak

* Datuak: Q4316134
# Lur behereak

Lur behereak terminoa erliebe gutxi duten eremuei edo eskualdeei, normalean itsas mailatik 150 metro baino gutxiagora egon ohi diren lurrei buruzkoa da, hala nola kostaldeak, adibidez. Lur beroak ere deitzen zaie.

## Ezaugarriak

Kostaldeko, alubialeko eta lakuko eremuak dira, drainatze edo drainatze motela izan dezaketenak eta nekazaritzan erabili ohi direnak.

## Kanpo estekak

* Datuak: Q193071
* Multimedia: Plains / Q193071